יו נסבו

**יו נסבו** (בנורווגית: **Jo Nesbø**; נהגה בנורווגית **יוּ נֵסְבֶּה**; נולד ב-29 במרץ 1960) הוא סופר מתח, סופר ילדים ומוזיקאי נורווגי. ספריו תורגמו ליותר מ-50 שפות, ועד תחילת 2020 נמכרו כ-40 מיליון עותקים מהם, מה שהפך את נסבו לסופר הנורווגי המצליח ביותר.

עיקר פרסומו נובע מסדרת ספרי הבלש "הארי הולה", שבה יצאו לאור 12 ספרים. חיבר גם ספרי סיפורת נוספים וספרי ילדים. שניים מספריו עובדו לסרטי קולנוע.

## ביוגרפיה
נסבו נולד באוסלו וגדל במולדה. עד לפציעתו בגיל 19 היה כדורגלן במועדון הכדורגל מולדה. הוא סיים תואר ראשון בכלכלה ומנהל עסקים בבית הספר הנורווגי לכלכלה  בברגן. הוא עבד כעיתונאי וכסוכן בורסה בטרם החל בקריירת הכתיבה.

משנת 1992 הוא זמר וכותב המילים בלהקת הרוק הנורווגית "די דרה" , שאותה הקים עם אחיו.

ב-1997 פרסם ספר ראשון בשם "העטלף", שהציג לעולם את דמותו של הבלש הארי הולה, שוטר קשוח מאוסלו, המתמודד עם רוצחים, שודדים וגנבים, כמו גם עם שחיתות בממסד, ועם פרשיות אפלות בעברה של נורווגיה, כגון שיתוף הפעולה של חלק מן הנורווגים עם הנאצים במלחמת העולם השנייה המתואר בספר "אדום החזה". חקירותיו של הולה נערכות בנורווגיה ומובילות אותו לארצות נוספות, בהן אוסטרליה, תאילנד, שווייץ וברזיל. לצד חקירותיו מתמודד הולה עם נטייתו לאלכוהוליזם.

בשנת 2007 החלה להתפרסם סדרת ספרי הילדים שלו, "דוקטור פרוקטור", העוסקת בממציא מזדקן בשם דוקטור פרוקטור, והרפתקאותיו. שניים מספרי הסדרה עובדו לסרטי קולנוע.

בשנת 2011 סיפורו של נסבו, "תריסר", עובד לסרט קטלנוע מסוגת קומדיית פשע בשם Jackpot.

בשנת 2013 הוענק לנסבו פרס פר גינט .

בשנת 2015 יצאו לאור שני ספרים בסדרת ספרי אולף יוהנסן, שגיבורם הוא רוצח שכיר בשירותו של מאפיונר באוסלו.

באוקטובר 2015 החלה הקרנתה של סדרת טלוויזיה מסוגת מותחן פוליטי, בת שלוש עונות, "כיבוש", שנוצרה על פי רעיון של נסבו.

## ספריו
* 2008: **ציידי הראשים**, תרגמה דנה כספי, הוצאת בבל, 2013.
* 2014: **הבן**
* 2018: **מקבת**', תרגמה דנה כספי, הוצאת בבל, 2019. נכתב כחלק ממיזם "הוגארת' שייקספיר"  לעיבוד יצירותיו של ויליאם שייקספיר. עלילת הספר מתרחשת בשנת 1970, וגיבורו הוא המפקח מקבת'.
* 2024: **הממלכה**, תרגמה דנה כספי, הוצאת בבל, 2024.

### סדרת הארי הולה
* 1997: **העטלף**, תרגמה רות שפירא, הוצאת בבל, 2016. זכה ב-1997 בפרס ריברטון  ובפרס מפתח הזכוכית .
* 1998: **התיקנים**, תרגמה רות שפירא, הוצאת בבל, 2017.
* 2000: **אדום החזה**, תרגמה דנה כספי, הוצאת בבל, 2010. זכה בשנת 2000 בפרסי הספרות הנורווגיים "פרס מוכרי הספרים הנורווגים" ו"פרס ריברטון", ובשנת 2004 נבחר על ידי רשות השידור של נורווגיה כספר המתח הנורווגי הטוב בכל הזמנים.
* 2002: **נמסיס**, תרגמה דנה כספי, הוצאת בבל, 2011. בשנת 2010 היה מועמד לפרס אדגר.
* 2003: **כוכב השטן**, תרגמה רות שפירא, הוצאת בבל, 2012.
* 2005: **המושיע**, תרגמה דנה כספי, הוצאת בבל, 2014.
* 2007: **איש השלג**, תרגמה רות שפירא, הוצאת בבל, 2015. זכה בשנת 2007 בפרס מוכרי הספרים הנורווגים ובשנת 2008 בפרס מועדון הספר הנורווגי. בשנת 2017 עובד לסרט קולנוע באותו שם , שבו מייקל פסבנדר גילם את הארי הולה.
* 2009: **לב משוריין**, תרגמה דנה כספי, הוצאת בבל, 2017.
* 2011: **רוח רפאים**, תרגמה רות שפירא, הוצאת בבל, 2018.
* 2013: **משטרה**, תרגמה דנה כספי, הוצאת בבל, 2019.
* 2017: **צמא**, תרגמה רות שפירא, הוצאת בבל, 2021.
* 2019: **סכין**, תרגמה רות שפירא, הוצאת בבל, 2022.
* 2022**: ירח דם**, תרגמה דנה כספי, הוצאת בבל, 2025.

### סדרת אולף יוהנסן
* 2015: **דם בשלג**.
* 2015: **שמש חצות: דם בשלג 2**. בשנת 2022 עובד לסרט קולנוע בשם The Hanging Sun .

### סדרת דוקטור פרוקטור
* 2007: **פטנט הפוקים של דוקטור פרוקטור**, תרגמה דנה כספי, הוצאת כנרת, 2011.
* 2008: **אבקת הפוקים של דוקטור פרוקטור: זמן האמבטיה**
* 2010: **דוקטור פרוקטור וסוף העולם. אולי.**
* 2012: **דוקטור פרוקטור ושוד הזהב הגדול**

## קישורים חיצוניים

* 
* האתר של יו נסבו בבריטניה
* 
* 
* 
* 
* 
* 
* 
* 

* 
**מכתביו**
* 
* 

## הערות שוליים

קטגוריה:סופרים נורווגים
קטגוריה:סופרי ילדים ונוער נורווגים
קטגוריה:סופרי מתח ואימה
קטגוריה:זמרים נורווגים
קטגוריה:נורווגים שנולדו ב-1960